# Epizoòtia

En veterinària, una epizoòtia (del grec, επί, per sobre i ζώο, animal) és una malaltia infecto-contagiosa dels animals que determina un augment notable i relativament ràpid de nombrosos casos en una regió o territori determinat. Les epizoòties poden afectar també a poblacions humanes. El seu terme equivalent en medicina és epidèmia.
Una panzoòtia és una epizoòtia que s'estén per un gran espai geogràfic, com un continent, o fins i tot per tot el món. L'equivalent en les poblacions humanes s'anomenaria pandèmia. Les malalties enzoòtiques serien aquelles que estan constantment presents en un ramat a diferència de les epizòotiques que interrompen i desapareixen després per propagar-se en altres indrets.

## Causa

Un epizoòtia poden començar quan es compleixen les següents condicions: l'aparició d'una malaltia nova per a la població animal, agent que infecta una espècie i provoca malalties greus i es produeix una propagació fàcil de manera sostenible entre els animals.
Les malalties es consideren epizòotiques quan a mes de ser generalitzades i provocar morts en un gran nombre d'exemplars; també han de ser infeccioses. Per exemple, el càncer és responsable d'un gran nombre de morts però no es considera una panzoòsi perquè la malaltia, en general, no és infecciosa. A diferència d'una malaltia epizoòtica, una panzoòtica cobreix totes o gairebé totes les espècies en una gran superfície (per exemple, la ràbia, l'àntrax). Habitualment, una enzoosi o una epizoosi, o la seva causa, poden actuar com a factor preparatori potencial.

## Control

El control de les epizoòties es du a terme a escala global per l'Oficina Internacional de les Epizoòties (OIE), actualment Organització Mundial de Sanitat Animal OMSA, creada el 1924 i amb seu a París.
Els principals punts a considerar en la declaració d'una epizoòtia, segons la OMSA són advertiment precoç, reacció ràpida, recerca immediata i coordinació dels agents implicats.
Amb la finalitat de poder ser mes eficaços en el control de les epizòoties a nivell mundial la OMSA, FAO i WHO han desenvolupat una estratègia 2021-2025 nomenada Control of Transboundary Animal Diseases per afavorir l'abordatge de nous brots epidèmics.

## Referències

* ↑ «Ley 8/2003, de 24 de abril, de sanidad animal.». BOE-A-2003-8510. [Consulta: 21 desembre 2024].
* ↑ «epizoòtia». Gran Enciclopèdia Catalana. [Consulta: 21 desembre 2024].
* ↑ Last, John M. Diccionario de epidemiología (en castellà). Salvat Editores, 1989, p. 56. ISBN 978-0-7859-3356-4.
* ↑ Parker, WH. Manejo de los animales: salud y enfermedad. 2a. Aedos, 1981, p. 127. ISBN 8470031996.
* ↑ Susser, Mervyn; Stein, Zena. «10: Germ Theory, Infection, and Bacteriology». A: Eras in Epidemiology: The Evolution of Ideas.. Oxford University Press, 2009-08-07, p. 0. DOI 10.1093/acprof:oso/9780195300666.003.0010. ISBN 978-0-19-530066-6.
* ↑ Fleming, George. A manual of veterinary sanitary science and police .... London : Chapman & Hall, 1875, p. 5-7.
* ↑ Prevention and Control of Transboundary Animal Diseases: Report of the FAO Expert Consultation on the Emergency Prevention System (EMPRES) for Transboundary Animal and Plant Pests and Diseases (Livestock Diseases Programme) Including the Blueprint for Global Rinderpest Eradication, Rome, Italy, 24-26 July 1996 (en anglès). Food and Agriculture Organization of the United Nations, 1997. ISBN 978-92-5-103937-3.
* ↑ «Appendix 4: THE EMPRES CONCEPT PAPER (LIVESTOCK PROGRAMME)». A: Prevention and Control of Transboundary Animal Diseases: Report of the FAO Expert Consultation on the Emergency Prevention System (EMPRES) for Transboundary Animal and Plant Pests and Diseases (Livestock Diseases Programme) Including the Blueprint for Global Rinderpest Eradication, Rome, Italy, 24-26 July 1996 (en anglès). Food and Agriculture Organization of the United Nations, 1997. ISBN 978-92-5-103937-3.
* ↑ «A new strategy to join forces for the control of transboundary animal diseases» (en anglès americà). woah.org. [Consulta: 22 desembre 2024].
* ↑ OECD. Livestock Diseases Prevention, Control and Compensation Schemes: Prevention, Control and Compensation Schemes (en anglès). OECD Publishing, 2012-08-21, p. 25. ISBN 978-92-64-17876-2.

## Vegeu també

* Zoonosis